Bojxona tizimi. Bojxona tizimi — 1) umumiy va yigʻma tushuncha boʻlib, u nafaqat bojxona siyosatini amalga oshirishni taʼminlovchi davlat va nodavlat tuzilmalarini, balki ular faoliyatining amaliy shakllarini, shuningdek bojxona qonun xujjatlarini, shu jumladan, qonunosti hujjatlarini ham nazarda tutadi; 2) keng maʼnoda bojxona organlarining majmui, shuningdek bojxona ishini amalga oshirishda bevosita ishtirok etuvchi boshqa organlar va tashkilotlar, ularning boʻgʻinlari va tuzilmalari, bojxona organlari mansabdor shaxslarning huquqiy maqomi, shuningdek bojxona organlarida davlat xizmatiga qabul qilishning tartibi va huquqiy shart — sharoiti.